
N úmero 444. Setmana del 28 de desembre al 2 de gener de 2007 

El passat dimecres 20 de desembre varies dotacions d'antiavalots de la policia nacional, mossos d'esquadra i guardia urbana, van tallar el carrer Robadors, i van registrar a tothom. M és de 400 registres i una trentena de detencions 


Antifeixism e 


Centenars de persones surten al carrer pel Roger 

Tres persones detingudes al finalitzar la manifestació i agressions a dos fotoqrafs 

Desenes de furgons d'antiavalots dels mossos i de la guàrdia urbana segueixen de prop tot el recorregut 


Vila de Gràcia.- La manifestació convocada 
per familiars i amics d'en Roger en rebuig a 
la sentència del judici després del seu 
assassinat, va començar el divendres 22 cap 
a les 9 del vespre a la plaça Catalunya. M és 
de 600 persones 
van participar 
d'un recorregut 
reivindicatiu amb 
crits i petards 
contra la sentèn¬ 
cia que ha absolt 
a set dels incul¬ 
pats i ha con¬ 
demnat a la pena 
mínima d'homici¬ 
di i no d'assassi¬ 
nat a l'autor 
material de la 
punyalada que va 
matar a en Roger. 

Alhora, el jurat 
populartambé va 
expressar la vol¬ 
untat que es concedís un indult per l'assas¬ 
sí. Així, la marxa va enfilar cap al passeig de 
Gràcia seguida de ben aprop per un exager¬ 
at dispositiu d'antiavalots dels mossos 
d'esquadra i darrera, una desena de fur¬ 
go nes d'U PAS més. A l'altura de la Diagonal, 
es va llegir el manifest i es va continuar cap 
a Gran de Gràcia fins a Fontana, on es va 
tornar a llegir el manifest davant l'indret on 
en Roger va ser agredit i es va donar per 
finalitzada la marxa. Vint minuts després, es 
van produir incidents aïllats amb la crema 
d'algun contenidor. Els mossos d'esquadra 
amb un ampli dispositiu d'agents de paisà 
van efectuar tres detencions. Una de les 
tres persones va ser detinguda a la porta 


d'un bar de Torrent de l'Olla amb el carrer 
Vallfogona i mentre els fotògrafs de 
L'Independent i Transversal web intentaven 
fer fotografies dels fets, diversos policies 
de paisà els van propinar empentes i copsi 


els van posar les mans als objectius. A crits, 
els van exigir que s'identifiquessin. 

L'escrit de la manifestació 
A continuació reproduim part del manifest 
que es va llegir en dues ocasions i que va 
ser repartit durant el recorregut: "Sense 
saber com assumir aquest dolor, aquest 
buit. Vivint amb odi i impotència... Un odi 
generat per amor. Per amor a la llibertat 
que ens roben. Per amor a la gent que 
estimem, que ens maten i ens torturen... Ja 
han passat dos anys des que es va produir 
una agressió feixista al barri de Gràcia. Una 
agressió gratuita que va acabar amb la vida 
d'un company, un amic. El passat 6 de 
novembre, vam haver de fer front a un judi¬ 


ci d'un sistema en el qual no creiem i al que 
no volem pertànyer. Per qué? Per sentir-nos 
com a simples espectadores d'un teatre. Un 
teatre que ens lliga amb la corda de la 
impotència i ens cus la boca i els ulls amb 
les agulles del dolor.Un 
judici que va estar resolt 
des del primer dia, en el 
que el jutge va manipu¬ 
lar notòriament l'opinió 
del jurat popular. Un 
judici en el que sem¬ 
blàvem els agressors, on 
no se'ns permetia parlar 
dejudici polític referint- 
nos a nazis, però sí quan 
es tractava d'"okupes" o 
"joves d'estética punk". 
El que ens reafirma la 
nostra opinió d'aquest 
sistema que crea les lleis 
a la seva mesura. Un sis¬ 
tema que actua com a 
"mare protectora dels 
seus fills". Un sistema insostenible, bruit i 
podrit, en el que sota una condemna míni¬ 
ma, un element de l'extrema dreta, apadri¬ 
nat per Democràcia Nacional, apunyala a 
una persona que pensa per si mateixa, no 
com ell. A més, el jurat popular demana 
l'indult, amb l'agravant afegida d'argumen¬ 
tar la seva petició, basant-se en la nostra 
certesa de la inutilitat de les presonscom a 
centres de rehabilitació. I que passa amb la 
resta dels set agressors? Tots absolts per 
falta de proves. Prou de tanta hipocresia. 
(...) Que s'ennueguin de la nostra ràbia i 
dolor. Ni oblit ni perdó. En la batalla per¬ 
pètua, seguim i seguirem, pensant en tu...?. 

ofrena floral en record a roger 


Veïnat Contra L'Especulació 


M ilers de persones pel dret a l'habitatge 

Entre 7.000 i 35.000 persones a barcelona i càrregues policials a la marxa de M adrid 


Estat Espanyol.- Responent a emails que 
feien una crida a manifestar-se pel dret a 
l'habitatge, i amb el suport de VdeVivienda i 
les Assemblees Populars pel Dret a 
l'Habitatge de Barcelona, el 23 de Desembre 
milers de persones es van manifestar a 
moltes de les ciutats de l'estat, també 
cridant contra la corrupció i l'especulació i 
amb crits per l'okupació. Amb lemes com 
"Vuelve a la calle por N avidad", "Jesús nació 
en una okupa" i altres, entre 7.000 persones 
i 35.000 segons les fonts es van manifestar 
pel centre de Barcelona entre pancartes, 
batucades i equips de música. La marxa va 
començar a les 17h. a la plaça Catalunya i 
poc a poc va créixer fins a convertir-se en 
una multitudinària processó que va baixar 
per la Via Laietana fins acabar davant la del¬ 
egació de govern, on s'hi va fer una assegu¬ 
da. Durant la protesta, encapçalada per la 
pancarta que "La llei no toca el mercat, la 
llei de vivenda és paper mullat", en referèn¬ 
cia al projecte de llei aprovat fa poc per la 
Generalitat que obligarà a llogar els pisos 
que faci més de dos anys que estiguin buits, 
els joves van cridar contra l'assetjament, l'e¬ 
speculació del sòl i el preu de les hipote¬ 
ques, i també van corejar consignes com 


"Queremos un pisito como el del principi- 
to" i "Tot Espanya és Marbella". Una de les 
seves portaveus de l'Assamblea per 
l'Habitatge Digne, es va mostrar satisfeta 
que la Generalitat hagi fet un pas amb el 
nou projecte de llei, perquè "significa que 
amb les mobilitzacions s'ha obert el debat 
social, polític i mediàtic", tot i que no va 
confiar que ajudi a solucionar el problema. 
"És una bona intenció, però insuficient 
perquè no es notarien els efectes fins d'aquí 
a 30 o 20 anys". 

Al manifest llegit al final es denunciava que 
a Catalunya hi han més de 30 10 0 0 vivendes 
desocupades, es critica als partits que aque¬ 
sts darrers anys han desenvolupat polí¬ 
tiques permentent l'especulació arreu del 
territori i s'assenyalava l'augment del 140% 
del preu de la vivenda aquests darrers set 
anys. 

Un dia abans, en una protesta davant el 
pesebre de la plaça Sant Jaume i fortament 
vigilats per la guardia urbana, la gent de V 
de Vivienda va intentar fer entrega al nen 
Jesús de un kit per a quan pugui ser desal¬ 
lotjat del pesebre a on ara viu. Aquest kit 
del manifestant incloia enganxines, globus 
per petar la bombolla inmobiliaria i guixos 


per fer les seves pintades. Tot i que la linia 
de les manis per la vivenda hagi estat fer 
pintades amb guixos, en aquesta darrera ja 
es va començar a veure gent amb sp rais fent 
pintades. Per altra banda circula una convo¬ 
catòria per celebrar una festa de cap d'Any 
al centre social L'Òpera, a l'Hospitalet de 
Llobregat, sota el lema "No tindràs una casa 
en la puta vida”. 

A Catalunya, també hi va haver protestes a 
Lleida, on es van aplegar unes 350 persones, 
i a Tarragona, amb unes 70. A València s'hi 
van concentrar 2.500 persones, segons l'or¬ 
ganització. 

Incidents a Madrid 

A diferència de Barcelona, la protesta a 
Madrid, amb més de 3.000 persones, va 
acabar amb càrregues policials en almenys 
dos ocasions per evitar una asseguda davant 
el Congrés dels Diputats. Còrdova, Granada, 
Huelva,Màlaga,Sevilla, Valladolid i Múrcia, 
entre d'altres ciutats, també van ser marc de 
petites protestes. Zaragoza, Múrcia, 
Zamora, Alacant, Logrono, Sevilla, Granada, 
Màlaga o Mérida van ser altres de les ciutats 
en les que centenars de persones es van 
manifestar. 

Contra-lnfos 27/ 32/ 06 


Presos i Preses en Lluita 


"Per Nadal us volem a casa" 


M arxes de torxes a una quinzena de poblacions dels Països Catalans 


Països Catalans.- Des del 17 fins el 23 de 
desembre s'han realitzat, per cinquè any 
consecutiu i a diferents indrets dels Països 
Catalans, marxes de torxes en suport als i 
les preses polítiques catalanes, per a que 
tornin a casa i ho facin en llibertat, A les 
mobilitzacions s'ha reclamat també el rea- 


grupament del col·lectiu de presos i el dret 
a tenir interlocució política en el procés de 
pau que els ha de permetre l'amnistia. A 
LLeida, a Vilafranca del Penedès, a Vilanova 
i la Geltrú, a Capellades, a Igualada, a 
M anresa, a Vic, a Sabadell, a Terrassa, a Sant 
Cugat, a Girona, a Tarragona, a València i a 


Barcelona s'ha repetit la imatge de desenes 
i centenars de persones amb torxes de foc 
recorrent aquestes localitats sota el lema 
"Per Nadal us volem a casa. Per l'estatus 
polític, el reagrupament i l'amnistia” 

Rescat +Contra-lnfos 27/ 32/ 06 

















OKUPACIÓ I CENTRES SOCIALS 


Nova okupació a Sabadell 


Sabadell/Vallès Occidental.- La 
matinada del 22 de desembre del 
2006 ha estat alliberat un nou 
espai a la ciutat de Sabadell. 
L’immoble, una casa de 2 pisos 
situada al carrer Joan Plans n e 
42, portava gairebé 20 anys 
abandonada, segons ens han 
informat diversos veïns de la 
zona. L’okupació es va dur a 
terme a les 4 de la matinada, i 
immediatament després ja es va 
iniciar la rehabilitació de l’espai, 
activitat que ha continuat durant 
els primers dies per tal de poder 
habilitar la casa com a vivenda. 
Tal i com diuen en el seu comuni¬ 
cat els okupants: “Amb aquesta 
acció volem posar de manifest, 
un cop més, que els joves i els no 
tant joves, ja n’estem ben farts de 


no poder accedir a una vivenda 
digna a no ser que paguem 
lloguers estratosfèrics o ens 
hipotequem de per vida. També 
podem comptar amb la sort de 
que ens toqui un pis de protecció 
oficial de 30 metres quadrats ple 
d’esquerdes degut a la rapidesa 
amb la que s’ha construït, i amb 
el qual estarem hipotecats una 
vintena d’anys. Per altra banda 
també volem denunciar, un cop 
més, la falta d’escrúpols dels 
grans propietaris que es poden 
permetre el luxe de tenir una o 
més cases abandonades, l’ambi¬ 
ció de les immobiliàries, que es 
dediquen a comprar solars per 
edificar grans blocs de pisos i la 
complicitat de l’Ajuntament i de 
les administracions que permeten 


l’ús especulatiu del sól. Així 
doncs, des de l’Assemblea d’oku- 
pes de Sabadell reivindiquem l’al¬ 
liberament d’aquest nou espai a 
la ciutat, que servirà únicament 
com a vivenda per uns joves que 
no es poden permetre pagar un 
lloguer i molt menys una hipote¬ 
ca. També denunciem l’agressivi¬ 
tat amb la que han arribat els 
Mossos d’Esquadra a Sabadell, 
demostrada dimarts dia 19 de 
desembre amb el desallotjament 
del CSA Calamarsa, i avisem que 
qualsevol acció il·legal contra la 
nova vivenda serà denunciada. 
Si la repressió no s’atura, nos¬ 
altres tampoc.” 

Vivenda Alliberada Partenó + 
Assemblea d’Okupes de 
Sabadell 27/12/07 


Comença el procés de desallotjament contra el CSO 

Escola Taller d'Alcorcon 


Alcorcón/Madrid.- Les (re)pressions poli- 
cials i institucionals que veníem sofrint últi¬ 
mament (identificacions, presència policial 
aen cada activitat a l'aire lliure, multes, 
etc.), s'han traduït que l'Ajuntament 
d'Alcorcon ha iniciat un procés de desallot¬ 
jament per via administrativa del CSO 
Escola Taller. D'aquesta manera, es denuncia 
al CSO per centre de reunions il·legal, i se'ns 
demana una multa econòmica desorbitada, 
El procés està en marxa, però les ganes de 
l'Escola Taller no es paren. El CSO Escola 
Taller compleix aquest mes 3 anys de vida i 
funcionament (duia 10 anys abandonat 
abans de ser okupat), amb un ús social, des 
de l'enteniment, la unió, la superació i l'es¬ 
forç. En aquest temps han passat per 
l'Escola milers i milers de persones, han par¬ 
ticipat/treballat moltes organitzacions, 


col·lectius, plataformes, individualitats, uni¬ 
versitats, associacions, coordinadores, 
altres CSO, gent de Madrid, de Móstoles, de 
Getafe, de Leganés i d'un munt de ciutats 
properes a Alcorcón, gent de la resta de 
l'Estat, i per descomptat la gent d'Alcorcon. 
Aquest CSO (sobretot després del desallot¬ 
jament il·legal i sense ordre judicial del 
'CSOA El Desgüaze' la primavera passada) 
suposa per a nosaltres el punt d'unió del 
que significa l'anticapitalisme, autoorgan- 
ització, autogestió, feminisme, lluita i par¬ 
ticipació al barri, atacant un dels pilars fon¬ 
amentals del sistema capitalista actual: la 
propietat privada, En aquests tres anys s'han 
realitzat i es realitzen multitud de tallers 
esportius, culturals, polítics etc. Davant 
aquesta situació crítica, de possible desal¬ 
lotjament, volem demanar el vostre suport, 


solidaritat, suggeriments, participació, ini¬ 
ciatives que impulsar, la pròpia experièn¬ 
cia.... tot això, en el format que sigui, perquè 
el suport mutu és fonamental. Els CSO són 
de totes i tots i si ens toquen a un, ens 
toquen a tots! Que els quedi ben clar: UN 
DESALLOTJAMENT, MIL OKUPACIONS. El 
CSO Escola Taller no es llença. Per això, la 
lluita i el treball continuen, I volem plasmar 
això en una multitudinària manifestació el 
Dissabte 24 de Febrer del 2007 pels carrers 
d'Alcorcon, i prendre així la paraula, a la 
qual esteu tots convidats. Ens mantindrem 
en contacte, perquè seguirem treballant des 
de l'afecte i l'esforç revolucionari per ser un 
centre social real, i que cobreixi les nostres 
necessitats i les vostres. Per 
contactar:csoeskuelataller@gmail.com 
CSO Escola Taller de Alcorcón 27/12/ 06 


Dissabte 30 de Desem brea les Eh Programa Especial E Aniversari 

Ràdio Linea IV 303.9 FM 


Butlletí setmanal 

Gontra-Infos 


Agressió al nou espai okupat al 
centre de Terrassa 


Terrassa/ Vallés Occidental.- El matí del 20 
de desembre, un grup de treballadors a les 
ordres d'un suposat propietari van intentar 
entrar al centre social okupat fa 5 dies a 
Terrassa. Ho van fer forçant la porta amb 
palanques i després amb la grua d'un camió 
van intentar arrancar la porta sencera. 

Les persones que dormien a dins al sentir el 
soroll van sortir a lesfinestres i van escridas¬ 
sar als treballadors dient, que era un espai 
okupat i que si no tenien denuncia aquell 


acte era il·legal. 

Llavors una persona que no anava de cur- 
rante es va dirigir a les persones que es trov- 
aben a dins del cso dient que ell era el 
propietari, que no havia trucat a la porta 
perquè allò era seu,i que volia fer un pro¬ 
jecte. Despres de la discussió els currantes 
van marxar de seguida i el suposat propietàri 
va estar tot el matí donant voltes al voltant 
de la casa. 

Lluites d'Arreu 


200 persones es manifesten en suport 
al poble d'Oaxaca sota una forta pluja 

Denuncien el govern d'Ulises Ruiz i la impunitat policial i militar 


Barcelona.- Tot i la tarda de pluja i hivern, al 
voltant de dues-centes persones es van 
manifestar el passat 22 de desembre en sol - 
idaritat amb la lluita del poble oaxaqueny. 
En el marc d'una jornada de mobilitzacions a 
nivell internacional convocada per l'EZLN i 
l'APPO, la marxa a Barcelona va començar a 
la plaça Universitat i va atravessartot el cen¬ 
tre fins arribar a la plaça Sant Jaume. Durant 
el recorregut, encapçalat per una trentena 
de torxes i per una pancarta amb el lema 
"Govern mexicà assassí”. Prou Impunitat. 
Acteal, Atenco, Oaxaca...?, es van cridar 
diversos lemes contra el govern d'Ulises 


Ruiz, governador de l'estat d'Oaxaca i contra 
la impunitat que gaudeixen la policia i els 
militarsa l'estat de Mèxic. 

El Parlament Europeu tot just ara comença a 
discutir sobre Oaxaca 

Brusel·les.- Diversos grups de parlamentaris 
europeus han solílicitat a la Comissió 
Europea analitzar un paquet de mesures 
contra el govern de l'estat de Mèxic i la 
"creació d'una comissió d'investigació que 
aclareixi les detencions arbitràries i les exe¬ 
cucions sumàries i que jutgi als culpables". 

Col·lectiu de Solidaritat amb la Rebel·lió 
Zapatista -t-Contra-Infos 27/12/ 06 


La Comissió Civil 
Internacional 
d'Observació pels 
Drets Humans 
arriba a Oaxaca 

Oaxaca/ Mèxic - La vulneració sistemàtica 
dels drets humans a Oaxaca ha propiciat la 
visita de la Comissió Civil Internacional 
d'Observació dels Drets Humans (CCIODH) 
a aquell estat amb el suport de més de 1500 
signatures de persones de 39 països. El pas¬ 
sat IB de desembre va iniciar el seu treball 
oficialment el primer grup que conforma la 
cinquena visita de l'esmentada comissió. Pel 
moment, al Distrito Federal, s'han tingut els 
primers contactes amb la Secretaria de 
Governació per a coordinar l'agenda de les 
entrevistes institucionals, amb diferents 
membres de l'APPO per a recollir el seu tes¬ 
timoni i les seves denúncies i amb el direc¬ 
tor general de la "IV Visitaduría de la 
Comisión Nacional de Derechos Humanos” 
qui va entregar l'últim informe elaborat. 

El dimecres 20 la CCIO DH es va traslladar a 
Oaxaca per a continuar amb la seva tasca i 
on estarà fins el proper lde gener, moment 
en que es tornarà a traslladar al DF per a 
rebre el segon grup que arribarà el 7 de 
gener per a continuar amb les entrevistes. 
L'objectiu d'aquesta comissió és recabartes¬ 
timonis del succeït durant aquests mesos a 
Oaxaca i, sobretot, recollir les violacions 
contra els drets humans perpretades. Cal 
recordar que és el segon cop que aquesta 
comissió ha de desplaçar-se fins a Mèxic 
durant aquest any després que el mes de 
maig d'enguany els relats de violacions, tor¬ 
tures i assassinats succeïts a San Salvador 
Atenco van esgarrifar a tothom. 

Cotra-lnfos +Assemblea Suport amb els 
Pobles de Oaxaca de Barcelona 19/12/ 06 


Tel: 93.530.68.76 

Correu electrònic: 
«zitzania@sindominio.net» 



Pancarta de la manifestació en suport al poble de Oaxaca 
















Col·lectius i contrainformació 


Llei del Civism e 


Nova Programació de LaTele 
"Okupem les ones" 

Barcelona.- El projecte de Tele autogestion- les Glòries) i per televisors amb antenes 

ada comença a caminar estrenant nova pro- individuals o de banyes. 

gramació al 52UHFI; durant les properes set- Pensa, actua, crea, difon...Okupem LesOnes. 

manes es posaran al canal elsvídeosquehan 

anat rebent i buscant per tal de formar una PROGRAMACIÓ 

programació interessant i crítica. Continuen 14.01 Bloc Amèrica Llatina Indígenes: Tierra 

insistint en que qui estigui interessat en Tortillay Libertad 

omplir de contingut aquest nou espai que 14.32 Bloc Espai públic: Bassibus 

els faci arribar material audiovisual, tant 14,58 Documental: El MIL 

documentals, curts o altres històries a 15,54 Documental: El Forat 

l'Infoespai (Plaça del Sol 19-20 baixos) o 17.11Bloc Curtmetratges: Un poco de sal para 

posant-se en contacte amb elles (mit- lalubina 

janspropis (at) moviments.net). No ens que- 22.01 Bloc Amèrica Llatina Indígenes:Tierra 

den amb els drets dels vídeos, ni paguen un Tortilla y Libertad 

euro sino que l'objectiu es recollir material i 22.32 Bloc Espai públic: Bassibus 

donar-li difusió per les ones televisives. 22.58 Documental: El MIL 

PD: De moment, LaTele de l'Assemblea per la 23.54 Documental: El Forat 

Comunicació Social de moment té una 0111 Bloc Curtmetratges: Un poco de sal 

cobertura limitada (el triangle format entre para la lubina 

el barri de Gràcia, Plaça Espanya i Plaça de Contra-lnfos 27/12/ 06 


Concentracions suport Ruben i 
Ignasi 28 de desembre 

Hh Davant del Cl RE C7Gran de Gràcia 

]5h Parlament de Catalunya (Parc de la Ciutadella) 

Eh Delegació de Govem Plaça Pla de Palau 

Concentracions «preses i 
presos a casa» el 31 de desembre 

12h Vermuth a Wad-Ras (enviament postals) 

17h Concentració CIEZona Franca 
20h Mani de Torxes a la Presó Model 

13 DE GENER A LES Bl·l A LA PLAÇA DE LA TRINI- <M >TRINITAT VE^A 

Manifestació suport Kan Mireia 

30 DE DESEMBRE A LES Bl·l A LA PLAÇA SANT PERE . BERGA 

Concentració contra el civisme 

Divendres 29 de Desembre durant tot el dia i la nit Festa Grossa 

Bé Aniversari de Kan Pasqual 


Acusen a Repsol i BP de vinculacions 
paramilitarsal Tribunal Permanent 


Protesta a l'Ajuntament de Berga 
perla llei del civisme 


Berga - Una quinzena de persones van 
irrompre el dimecres 20 al vespre a l'inici 
del ple de l'Ajuntament de Berga. La protes¬ 
ta era motivada per "l'ordenança de civisme 
i bon govern" que promou l'Ajuntafems, i 
l'autoritarisme municipal i les multes d'en¬ 
tre 750 i 1500 euros que l'alcalde ha posat 
per fer jocs a la canalla al carrer el passat 
dia 30 de setembre. Al ple del dia 20 es va 
desplegar una pancarta on es podia llegir: 
"Ni multes ni sancions, tombem l'orde¬ 
nança”. Igualment es va entregar a l'alcalde 
Ramon Camps un feix de bitllets falsos de 
500 euros amb la cara del mateix alcalde 
impresa i una copa al premi a l'acultura al 


regidorjosep Xoy. nPer altra banda, el prop¬ 
er dissabte 30 de desembre han convocat a 
les 18 h a la plaça de Sant Pere de Berga, una 
nova concentració de rebuig a l'actitud 
autoritària de l'Ajuntament de Berga, contra 
l'Ordenença de civisme que només està 
servint per posar en perill les llibertats de 
les berguedanes i berguedans i contra les 
multes a les persones que van fer jocs i 
recitar poesia a la plaça de les Fonts de 
Berga i a la multa a l'Ateneu Anarquista 
Columna Terra i Llibertat. 

M é s i n f o : 
www.berguedallibertari.org/ wordpress 

Arauca/ Colòmbia.- La tantes voltes ultratja- 
da població de Saravena, al departament 
petroler d'Arauca, va acollir el Tribunal 
Permanent dels Pobles per jutjar l'accionar 
de les transnacional Repsol, Occidental i 
Repsol. Durant els dies 11,12 i 13 de desembre 
van circular testimonis presencials dels 
actes violents on la població és la víctima, 
els paramilitars i exèrcit els botxins i les 
companyies petroleres són els autors 
encoberts. En concret, el tribunal va eviden¬ 
ciar: lparticipació directa amb el finança¬ 
ment d'accions bèliques amb resultats 
fatals contra la població civil. 


Lluites Laborals 


2. Danys irreversibles al medi ambient, com 
la desaparició de la Llacuna de Lipa. 

3. Extermini de pobles indígenes com els 
Yarigüis, elsSikuanisi Cofans, 

4. Corrupció i sometiment de l'Estat als 
interessos privats. 

5. Extensió del terror sobre els moviments 
socials per desmantellar-los 

Davant aquests fets, la societat civil es com¬ 
promet a continuar la campanya “pel 
respecte a la vida, els drets humans, la cul¬ 
tura i la permanència als territoris invaïts 
per les petroleres". 

Iberia comença la seva venjança contra 
els treballadors que van secundar la vaga 


Contra La Monarquia 


Protesta contra la visita del príncep a 
Vilafranca del Penedès 


Vilafranca/ Baix Penedès.- Prop d'un centenar 
de persones es van manifestar a Vilafranca 
el dimarts 12 contra la presència del Príncep 
espanyol Felip de Borbó. Els manifestants es 
van concentrar a la plaça de la Vila i es van 
desplaçar fins a la zona esportiva on es cel¬ 
ebrava el sopar amb el príncep, que havia 
estat convidat per la patronal del vi 
penedesenca, la Unió Vinícola del Penedès 
(Uvipe) que presideix Miguel A. Torres. La 
manifestació va ser aturada per un despro¬ 
porcionat contingent de la Guàrdia Civil. Els 
manifestants van intentar burlar el control 
per arribar fins al pavelló de la Gamba, on va 
tenir lloc el sopar del centenari d'Uvipe, i es 
van desplaçar per un altre carrer per tal de 
superar el cordó policial i llavors van ser atu¬ 
rats per 4 furgo nsd'antiavalots de la Guàrdia 
Civil. Els agents de la Guàrdia Civil van 
impedir el pas dels manifestants provocant 
moments de tensió i més d'una empenta i 
cop de porra sense que es registrés cap inci¬ 
dent de consideració. Un cop desconvocada 
la manifestació, una trentena de jo ves es van 
adreçar pel seu compte a l'Ajuntament de 
Vilafranca, van accedir al saló de plens i van 
despenjar el retrat del rei espanyol. El retrat 
va acabar completament esquinçat al mig de 
la Plaça de la Vila. Precisament el quadre del 


Rei Joan Carles havia estat objecte d'una 
polèmica entre els grups municipals. 
Finalment es va constituir una comissió 
municipal per estudiar el cas que finalment 
va decidir desplaçar el quadre del borbó del 
lloc destacat des del qual presidia el recinte 
consistorial, just darrere la cadira de l'al¬ 
calde, al costat de la porta d'accés a la sala, 
un espai bastant menys visible. L'alcalde de 
Vilafranca, Marcel Esteve, va fer públic 
dijous al matí un breu comunicat sobre els 
fets en què es dedica a insultar els vilafran- 
quins que protestaren per la vista dels mem¬ 
bres de la monarqia espanyola hereva de 
franco a la seva ciutat. 

El Prat/ Baix Llobregat.- Tres afiliats de CGT, 
treballadors del handling de l'aeroport del 
Prat a Barcelona han estat sancionats per l'o - 
cupació de les pistes el 28 de Juliol del 
2006. L'empresa, per a aplicar les sancions, 
diferència als treballadors que ha escollit 
com a víctimes en tres grups. A un dels nos¬ 
tres companys li demanen la sanció màxima 
que van a aplicar, 60 dies, estaria en el grup 
dels que van ser detinguts per la Guàrdia 
Civil, a un altre dels companys i que va ser 
qui va fer les declaracions públiques en els 
M itjans de comunicació, 45 dies, entraria en 
el grup dels considerats "instigadors dels 
fets" i per últim al tercer afiliat 16 dies, que 
entraria en el grup dels acusats de sabotejar 
el material de la companyia aèria, cataloga¬ 
ció que han aplicat majoritàriament als que 
els seus vehicles van aparèixer aparcats 


enmig de les pistes. Un total de 59 treballa¬ 
dors han estat els sancionats, i la distribució 
ha estat la següent: a 9 treballadors 60 dies, 
a 25 treballadors 45 dies i a altres 25 treba¬ 
lladors, 16 dies. El jutjat n 2 1 del Prat del 
Llobregat ha imputat pel penal a 78 treballa¬ 
dors als quals considera que van poder 
cometre, "delictes de danys, resistència greu 
a l'autoritat i alteració greu de l'ordre 
públic", per la seva banda la fiscalia per a no 
quedar-se curta va mes allà i inclou en l'acu¬ 
sació "delicte de sedició, desordres públics, 
desobediència a l'autoritat, i alteració greu 
de l'ordre públic". Les penes a les quals 
poden ser condemnats van dels 4 als 10 anys 
de presó. El número del compte corrent és: 
2100-0547-53-0200211290. 

Secció Sindical CGT Iberia + 

^L'oratge de la setmana vinent 


Dimecres 27 Divendres 29 Diumenge 31 Dimarts 2 



Setmana plenament anticiclònica. Sol a totes les comarques excepte al pla de Lleida i Osona. En aquestes 
zones les boires podran ser molt intenses i gebradores, amb temperatures al voltant dels O graus durant tot 
el dia. A la resta es mantindrà l’ambient suau durant el dia i fred durant la nit. Glaçades a l’interior i prelitoral. 








































